
ТАЛДАМАЛЫҚ АНЫҚТАМА
«Жалағаш ауданының қоғамдық даму бөлімі» коммуналдық мемлекеттік мекемесінің қызметіндегі сыбайлас жемқорлық тәуекелдеріне ішкі талдау нәтижелері бойынша

Жалағаш кенті                                                                               31 тамыз  2026 жыл  

		КІРІСПЕ БӨЛІМІ:
1. «Жалағаш ауданының қоғамдық даму бөлімі» коммуналдық мемлекеттік мекемесінің (әрі қарай - Бөлім) қызметі сыбайлас жемқорлық тәуекелдеріне ішкі талдау объектісі болып табылады.
2. Сыбайлас жемқорлық тәуекелдеріне ішкі талдау Қазақстан Республикасы Мемлекеттік қызмет істері және сыбайлас жемқорлыққа қарсы күрес іс-қимыл Төрағасының 2016 жылғы 19 қазандағы № 12 бұйрығымен бекітілген Сыбайлас жемқорлық тәуекелдеріне ішкі талдау жүргізудің үлгілік қағидаларына сәйкес жүргізілді.
3. Сыбайлас жемқорлық тәуекелдеріне ішкі талдауды бөлім басшысының 27.07.2026 жылғы №71 бұйрығымен құрылған келесі құрамдағы жұмыс тобы жүргізді:

Топ жетекшісі:
	                   Бөлімнің сектор меңгерушісі

Топ мүшелері:

	
	Н. Бектибаев


	                                Бөлімнің бас маманы
	
	Д. Сабырбай

	
                                        Бөлімнің әдіскері
	
	
М. Абдреева 


4. Сыбайлас жемқорлық тәуекелдерінің ішкі талдаумен 2025 жылдың наурыз-желтоқсан және 2026 жылдың қаңтар-шілде аралығы қамтылды.
5. Сыбайлас жемқорлық тәуекелдеріне ішкі талдау 03.08.2026 ж - 31.08.2026 ж. аралығында жүргізілді.
6. Бөлімнің сектор меңгерушісі Н.Бектибаевқа - топ жетекшісі ретінде сыбайлас жемқорлық тәуекелдеріне ішкі талдау жүргізу және жұмыс нәтижелері үшін басшылық жасау, үйлестіру және жауапкершілік жүктелді.

СИПАТТАМА БӨЛІМІ:
І. Талдау келесі бағыттар бойынша жүргізілді:
1) Бөлімнің қызметін қозғайтын нормативтік құқықтық актілерде (әрі қарай - НҚА) сыбайлас жемқорлық тәуекелдерін анықтау;
2) Бөлімнің ұйымдастырушылық-басқарушылық қызметіндегі сыбайлас жемқорлық тәуекелдерін анықтау.

Талданатын объект туралы мәліметтер:
	Бөлім құзыреті шегінде Жалағаш ауданындағы қоғамдық байланыстар, бұқаралық ақпарат құралдарына жергілікті мемлекеттік тапсырыстарды бөлу, аудандағы діни ахуалды зерделеуді және талдауды жүргізу, діни бірлестіктермен өзара іс-қимыл саласындағы мемлекеттік саясаттың негізгі бағыттарын қалыптастыруға және іске асыру функцияларды жүзеге асырады.
	Бөлімнің өз қызметін Қазақстан Республикасының Конституциясына және заңдарына, Қазақстан Республикасының Президенті мен Үкіметінің актілеріне, өзге де нормативтік құқықтық актілерге, сондай-ақ, Бөлімнің Ережесіне сәйкес іске асырады.
	Мекен-жайы: Жалағаш кенті, Әйтеке би көшесі, 12.

ІІ. Бөлімнің қызметіне, оны ұйымдастыру - басқару қызметін реттейтін НҚА мен ішкі құжаттарында сыбайлас жемқорлық тәуекелдерін анықтау.
Сыбайлас жемқорлық тәуекелдерін ішкі талдау жұмыс тобы кодекстерді, заңдарды, нормативтік құқықтық актілерді, Бөлімнің өз қызметінде басшылыққа алатын құқықтық актілерді зерделеді.
Бөлім қызметінде келесідей НҚА пайдаланылады:
- Қазақстан Республикасының Бюджет кодексі;
- Қазақстан Республикасының Еңбек кодексі;
- Қазақстан Республикасының Әкімшілік рәсімдік-процестік кодексі;
- «Мемлекеттік сатып алу туралы» Қазақстан Республикасының  2024 жылғы 1 шілдедегі Заңы;
- «Қазақстан Халық Кеңесі туралы» Қазақстан Республикасының 
2026 жылғы 5 маусымдағы Конституциялық Заңы;
         - «Бұқаралық ақпарат құралдары туралы» Қазақстан Республикасының 
2024 жылғы 19 маусымдағы № 93 Заңы;
- «Әкімшілік құқық бұзушылық туралы» Қазақстан Республикасының Кодексі 2014 жылғы 5 шілдедегі Заңы;
- «Қазақстан Республикасындағы жергілікті мемлекеттік басқару және 
өзін-өзі басқару туралы» Қазақстан Республикасының 2001 жылғы
23 қаңтардағы Заңы;
- «Қоғамдық бiрлестiктер туралы» Қазақстан Республикасының 1996 жылғы 31 мамырдағы Заңы;
- «Қазақстан Республикасындағы мемлекеттік әлеуметтік тапсырыс, үкіметтік емес ұйымдарға арналған гранттар және сыйлықақылар туралы» Қазақстан Республикасының 2005 жылғы 12 сәуірдегі Заңы;
- «Мемлекеттiк жастар саясаты туралы» Қазақстан Республикасының 
2015 жылғы 9 ақпандағы Заңы;
- «Қазақстан Республикасында бейбіт жиналыстарды ұйымдастыру 
және өткізу тәртібі туралы» Қазақстан Республикасының 2020 жылғы 
25 мамырдағы Заңы;
- «Қазақстан Республикасының мемлекеттік рәміздері туралы» Қазақстан Республикасының 2007 жылғы 4 маусымдағы Конституциялық Заңы;
- «Қазақстан Республикасының ұлттық қауіпсіздігі туралы» Қазақстан Республикасының 2012 жылғы 6 қаңтардағы Заңы;
- «Қазақстан Республикасының Біріңғай бюджеттік сыныптамасының кейбір мәселелері» Қазақстан Республикасы Қаржы министрінің 2025 жылғы 
4 сәуірдегі № 151 бұйрығы. 
 
НҚА-ді зерделеу нәтижесінде мынадай сәйкессіздіктер анықталды.  
Бірінші:
«Әкімшілік құқық бұзушылық туралы» Қазақстан Республикасының Кодексінің 729-бабының 1-тармағымен ауданның жергілікті атқарушы органдарына осы кодекстің 451-бабының он алтыншы бөлігіне сәйкес әкімшілік құқық бұзушылық істерді қарауға құзырет берілген.  Алайда «Масс-медиа туралы» Қазақстан Республикасы Заңының 8-бабының тақырыбында «аудандардың» деген сөз болғанымен осы бабтың 2-тармағында аудандардың жергілікті атқарушы органдарына мемлекеттік бақылауды жүзеге асыру құзыреті берілмеген.
Ұсыным: 
«Масс-медиа туралы» Қазақстан Республикасы Заңының 8-бабының 2-тармағын «Әкімшілік құқық бұзушылық туралы» Қазақстан Республикасы Кодексінің 729-бабының 1-тармағына сәйкестендіру.   

ІІІ. Персоналды басқару, оның ішінде сыбайлас жемқорлық тәуекелдеріне шалдыққан лауазымдарды айқындау.
Кадрлық құрам бойынша 2025 жылы.
Бөлім құрылымында штат саны бойынша - 16, оның ішінде мемлекеттік қызметшілер саны -3.
	Бөлім бойынша 2025 жылы наурыз – желтоқсан аралығында 1 штаттан тыс қызметкерге тәртіптік жаза қолданылды.
Атап айтқанда:
1. Бөлім басшысының 29.04.2025 жылғы №50 бұйрығына сәйкес, орындаушылық тәртіп бойынша кемшіліктері үшін бөлімнің статистіне  «ескерту» түріндегі тәртіптік жаза қолданылған.
Бөлім бойынша 2026 жылы қаңтар-шілде аралығында қызметкерлерге тәртіптік жаза қолданылмаған.
2025 жылдың – 2026 жылдың шілде аралығында мерзімінен бұрын алынған тәртіптік жазалар жоқ.
         
Кадрлық тағайындаулар мен босатулар бойынша: 2 штаттан тыс қызметкер қабылданды, 1 штаттан тыс қызметкер жұмыстан босатылды, және 1 штаттан тыс қызметкер бала күтімінде.
Бүгінгі күнге, Құқықтық статистика және арнайы есепке алу жөніндегі комитетінің ақпараттық сервисінен алынған мәлімеметтерге сәйкес, Бөлім қызметшілері әкімшілік және қылмыстық жауаптылық көзделген құқық бұзушылық әрекеттерін жасамағандықтары анықталды.
2025 жылғы наурыз – 2026 жылғы шілде аралығында  Бөлімде сыбайлас жемқорлық санатына жататын заңбұзушылықтар орын алмаған және сыбайлас жемқорлыққа қатысты сотқа жүгіну фактілері болмаған.
Жалағаш ауданы әкімі аппаратының Әдеп жөніндегі уәкілі және Қазақстан Республикасы мемлекеттік қызмет істер агенттігінің Қызылорда облысы бойынша департаменті тоқсан сайын мемлекеттік қызметшілерге анонимді түрдегі сауалнамаларды тұрақты түрде жүргізіп келеді.
Кадр мәселелерін реттеу барысында құқықтық мәселелер немесе сыбайлас жемқорлық тәуекелдері анықталған жоқ.

Сыбайлас жемқорлық тәуекелдеріне шалдыққан лауазымдардың тізбесі
	Сыбайлас жемқорлық тәуекеліне шалдыққан лауазым
	Сыбайлас жемқорлық тәуекелдері бар лауазымдық өкілеттіктер
	Сыбайлас жемқорлық тәуекелдері
	Сыбайлас жемқорлық тәуекелдерінің деңгейі

	Бөлім басшысы, 
бас маман
	Жергілікті деңгейде бұқаралық ақпарат құралдары арқылы мемлекеттік ақпараттық саясатты жүргізу бойынша  мемлекеттік тапсырысты бөлу
(өнім берушіні анықтау, келісім-шартқа қол қою)
	«Жергілікті мемлекеттік басқарудың кейбір мәселелері туралы» Жалағаш ауданы әкімдігінің 2023 жылғы 23 қаңтардағы №14 қаулысы мен бекітілген «Жалағаш аудандық қоғамдық даму бөлімі» коммуналдық мемлекеттік мекемесінің Ережесіне сәйкес
Жергілікті бұқаралық ақпарат құралдарына мемлекеттік тапсырыстарды бөледі.
Бұқаралық ақпарат құралдарына мемлекеттік тапсырыстарды бөлу барысында жауапты тұлға мақсатты түрде белгілі бір бұқаралық ақпарат құралдарына басымдық берген жағдайда
сыбайлас жемқорлық тәуекелдері туындайды.
	орташа



Лауазымға іріктеу және тағайындау тәртібі.
Бірінші. Бөлімде мемлекеттік қызметшілерді іріктеу мен тағайындау «Қазақстан Республикасының мемлекеттік қызметі туралы» Заңының талаптарына сәйкес жұмыстар жүргізіледі.
Конкурстық іріктеуді ресми түрде өткізу, біліктілік талаптарына сәйкес келмейтін адамдарды жұмысқа қабылдау.
Бөлімнің мемлекеттік қызметшілерінің конкурсы аудан әкімі аппаратының бірыңғай конкурс отырысы арқылы өткізіліп келеді.
Конкурс Қазақстан Республикасы азаматтарының мемлекеттік қызметке тең қол жеткізу конституциялық құқығын қамтамасыз етеді. Конкурстық іріктеуді ресми түрде өткізу, біліктілік талаптарына сәйкес келмейтін адамдарды жұмысқа қабылдау болған жоқ, заңға сәйкес конкурстық процедуралар өткізілді.
Мемлекеттік әкімшілік қызметшілердің Қазақстан Республикасының Конституциясында «Қазақстан Республикасының мемлекеттік қызметтер туралы» Заңында және өзге де заңнамасына сәйкес туындайтын лауазымдық өкілеттіктері және жауаптылығы біліктілік талаптары негізінде айқындалады және лауазымдық нұсқаулықтарда көрсетіледі.
Сонымен қатар, мемлекеттік лауазымдарға тиісті біліктілік талаптарына сай келетін, өзінің жеке және кәсіби қасиеттері, денсаулық жағдайы, білім деңгейі бойынша өзіне жүктелген лауазымдық міндеттеріді атқаруға қабілетті және Қазақстан Республикасының азаматтары қабылданады.
Бөлімде біліктілік талаптарына сәйкес келмейтін адамдарды жұмысқа қабылдау фактілері орын алған жоқ.
Бос орынның болуы, біліктілік талаптары, қажетті құжаттар тізбесі, іріктеудің әртүрлі кезеңдеріне жіберілген тұлғалар туралы ақпаратты орналастырмау, уақытылы және/немесе толық орналастырмау.
«Б» корпусының бос немесе уақытша бос мемлекеттік әкімшілік лауазымына орналасуға конкурстар өткізу кезінде хабарландырулар мемлекеттік органдардың және уәкілетті органның интернет-ресурстарында орналастырылады.
Бос орынның болуы, біліктілік талаптары, қажетті құжаттар тізбесі, іріктеудің әртүрлі кезеңдеріне жіберілген тұлғалар туралы ақпаратты орналастырмау, уақытылы және/немесе толық орналастырмау фактілері болған жоқ.
Кандиттар үшін әркелкі жағдайлар жасау.
Қазақстан Республикасының заңнамасына сәйкес мемлекеттік әкімшілік қызметшілерді, мемлекеттік әкімшілік лауазымдарға орналасуға үміткер кандидаттар үшін «Қазақстан Республикасының мемлекеттік қызметі туралы» Заңының талаптарына сәйкес жүзеге асырылады.
Үміткерлерді жұмысқа қабылдау туралы шешім қабылдайтын тұлғалардың мүдделер қақтығысын реттеу жөніндегі шараларды қамтамасыз етпеу.
«Қазақстан Республикасының мемлекеттік қызметі туралы» Заңына сәйкес, мемлекеттік қызметшілер мүдделер қақтығысын болғызбау және реттеу жөніндегі шараларды қабылдауға тиіс. Бөлім тарапынан мүдделер қақтығысы орын алған жағдайда мүдделер қақтығысын болдырмау мақсатында тиісті шаралар қабылданады.
Талдау объектісі қызметкерлерінің жалақысы, көтермелеулері туралы ақпараттың жабықтығы.
Мемлекеттік қызметшілердің еңбегіне ақы төлеу Қазақстан Республикасының Президенті бекіткен Еңбекақы төлеудің біріңғай жүйесі негізінде жүзеге асырылады.
Мемлекеттік қызметшілерге, «Б» корпусының мемлекеттік әкімшілік қызметшілерінің лауазымдық айлықақыларына сәйкес жүзеге асырылып келеді.
Сонымен қатар, мемлекеттік қызметшілерге бағалау нәтижелері бойынша бонустар төленуде.
Тәртіптік жазалар алынбаған жағдайда, жұмыскерлерді көтермелеу.
Мемлекеттік қызметшілерді көтермелеу лауазымдық міндеттерін үлгілі орындағаны, мінсіз мемлекеттік қызметі, ерекше маңызды және күрделі тапсырмаларды орындағаны және жұмыстағы басқа да жетістіктері үшін, 
сондай-ақ, олардың жұмысын бағалаудың нәтижелері бойынша қолданылады. Мемлекеттік бюджет қаражаты есебінен Қазақстан Республикасы органдарының қызметкерлеріне сыйлық беру, материалдық көмек көрсету және лауазымдық жалақыларына үстемақылар белгілеу ережесін бекіту туралы. 
Қазақстан Республикасы Үкіметінің 2001 жылғы 29 тамыздағы № 1127 қаулысы негізінде, тәртіптік жазалары бар қызметкерлерге Бөлім тарапынан сыйақы берілмейді.
Жұмыс нәтижелеріне қарамастан, талдау объектісінің лауазымды адамдарының қалауы бойынша қызметкерлерді көтермелеу.
«Мемлекеттік бюджет қаражаты есебінен Қазақстан Республикасы органдарының қызметкерлеріне сыйлық беру, материалдық көмек көрсету және лауазымдық жалақыларына үстемақылар белгілеу ережесін бекіту туралы» Қазақстан Республикасы Үкіметінің 2001 жылғы 29 тамыздағы 
№ 1127 қаулысына сәйкес Бөлім қызметінің алға басуына өз үлесін қосып отырған Бөлім қызметкерлеріне сыйлықақы берілуде.
Сонымен қатар, мемлекеттік қызметшілерді атқарған жұмыстарының нәтижесіне сәйкес мемлекеттік мерекелерде марапаттауға ұсыныстар жолданып тұрады.
Заңнаманың бұзылуын, жеке немесе заңды тұлғалардың құқықтарын бұзуды немесе шектеуді жасаған немесе жол берген тұлғаларға тәртіптік сипаттағы шараларды қолданбау және тағы басқа.
«Қазақстан Республикасының мемлекеттік қызмет туралы» Қазақстан Республикасының Заңына және Қазақстан Республикасы Президентінің 
2015 жылғы 29 желтоқсандағы № 152 Жарлығымен бекітілген Қазақстан Республикасының мемлекеттік қызметшілеріне тәртіптік жаза қолдану қағидасына, Қазақстан Республикасының әкімшілік рәсімдер туралы заңнамасы және Қазақстан Республикасының әкімшілік сот ісін жүргізу туралы заңнаманың бұзылуын, жеке немесе заңды тұлғалардың құқықтарын бұзуды немесе шектеуді жасаған немесе жол берген тұлғаларға тәртіптік сипаттағы шараларды қолданбау және тағы басқа фактілер орын алған жоқ.

VI. Мүдделер қақтығысын реттеу.
2025 жылғы наурыз – 2026 жылғы шілде аралығында Бөлімде мүдделер қақтығысы фактілері анықталған жоқ.

V. Мемлекеттік қызметтер көрсету.
Бөлімде мемлекеттік қызмет көрсетілмейді.

VI. Рұқсат беру функцияларына іске асыру.
Бөлімде рұқсат беру функциясы қарастырылмаған.

VII. Бақылау функцияларын іске асыру.
Бөлімде бақылау-қадағалау функциялары жүзеге асырылмайды.

VIII. Бюджет және қаржы қаражатын игеру және бөлу.
Мемлекеттік сатып алулар «Мемлекеттік сатып алу туралы» Қазақстан Республикасының Заңының талаптарына сәйкес жүзеге асыру.
          Бөлім бойынша 2025 жылы бөлінген бюджет қаражаты туралы мәлімет.
Бөлінген қаржы – 137 млн 500,0 мың тг.
Игерілген қаржы – 137 млн. 500,0 мың теңге;
          Бөлім бойынша 2026 жылы бөлінген бюджет қаражаты туралы мәлімет.
 Бөлінген қаржы – 124 млн 212,0 мың тг.

Мемлекеттік әлеуметтік тапсырыстың іске асырылуы
2025 жылға үкіметтік емес ұйымдармен жүзеге асырылатын мемлекеттік әлеуметтік тапсырыстарға бөлім арқылы  7 жоба бойынша бюджеттен бөлінген 24 млн. 671,0 мың теңгеге келісім шарттар жасалып, тиісті жұмыстар атқарылды.         Үкіметтік емес ұйымдар ұтып алған жобалардың негізгі бағыттары:Жастар саясаты мен балалар бастамаларын қолдау – 1 жоба,
1) Отбасылық-демографиялық және гендерлік мәселелерді шешуге жәрдемдесу – 1 жоба;
2) Қоғамдық келісімді және жалпыұлттық бірлікті нығайту – 1 жоба;
3) Азаматтар мен ұйымдардың құқықтарын, заңды мүдделерін қорғау-1 жоба;
4)Қазақстан Республикасының заңнамасына қайшы келмейтін өзге де әлеуметтік маңызы бар бағыттар - 4 жоба.

 Мемлекеттік сатып алу мәселелері.
Бөлім басшысының 2026 жылғы 5 қаңтардағы № 1-НҚ бұйрығымен «Жалағаш ауданының қоғамдық даму бөлімі» коммуналдық мемлекеттік мекемесінің 2026 жылға арналған мемлекеттік сатып алудың жылдық жоспары бекітілді.
Бөлімнің 2026 жылы бекітілген мемлекеттік сатып алу жоспары 13 млн.  теңгені құрайды.
Бүгінгі күнге жарияланған мемлекеттік сатып алулар бойынша тиісті жұмыстар атқарылуда.
Мемлекеттік сатып алу туралы ҚР 2024 жылғы 1 шілдедегі Заңының талаптары сақталған және де өткізілген сатып алуларда Сыбайлас жемқорлыққа қарсы іс-қимыл туралы заңының талаптарын бұзылуына ықпал ететін фактілер байқалмайды.

IX. Жеке және заңды тұлғалармен шарттар жасасу.
Бөлімде жеке және заңды тұлғалармен шарттар жасалмайды.

X. Ақпараттық жүйелерді әзірлеу және пайдалану.
Бөлімде ақпараттық жүйелерді әзірлеу және пайдалану  қарастырылмаған.

XI. Талдау объектісінің ұйымдастырушылық-басқарушылық қызметінен туындайтын өзге де мәселелер.
Жеке және заңды тұлғалардың өтініштеріне байланысты:
2026 жылдың 31 тамызына дейін бөлімге жеке және заңды 
тұлғалардан барлығы 10 өтініш түсті. Оның ішінде: жеке тұлғалардан – 2, заңды тұлғалардан - 8. Барлық өтініштер бақылауға алынып, заңнамамен көзделген мерзімдерінде жауаптары берілді. Бөлім басшысының жеке қабылдауында болған азаматтар саны - 7.
Бөлім басшысы жеке және заңды тұлғалардың өкілдерін жеке қабылдауы бекітілген кестеге сәйкес, тұрақты жүргізіледі. Қабылдау кестесі бұқаралық ақпарат құралдарында жарияланып, Бөлім орналасқан ғимаратта ілінген. Барлық өтініш иелеріне заңдылыққа сәйкес түсіндірме жұмыстары жүргізілді.
Жеке және заңды тұлғалардың өтініштеріне (жазбаша, ауызша, жеке қабылдау түрінде) тіркеу кезінде оған кезекті реттік нөмір болып табылатын тіркеунөмірі беріледі. Өтініштің қаралу мерзімі оның тіркелген кезінен бастап есептеледі. Есепті мерзім ішінде орындалу мерзімінің сақталмау фактілері болған жоқ.
Бөлімге қарауға жолданған жеке және заңды тұлғалардың өтініштері бойынша Қазақстан Республикасы Әкімшілік рәсімдік-процестік кодексіне сәйкес жауаптар берілуін, өтініштердің уақытылы есепке алынуын қадағалау бағытында талаптарын бұзушылықтар орын алмаған.
Талдау нәтижесінде Аппараттың ұйымдастырушылық-басқарушылық қызметіндегі сыбайлас жемқорлық тәуекелдерін тудыратын сәйкессіздіктерді жою бойынша
ҰСЫНЫМДАР:
1. Сыбайлас жемқорлық тәуекелдерін жою бойынша:
	1.1. «Масс-медиа туралы» Қазақстан Республикасы Заңының 8-бабының 2-тармағын «Әкімшілік құқық бұзушылық туралы» Қазақстан Республикасы Кодексінің 729-бабының 1-тармағына сәйкестендіру.
1.2. «Сыбайлас жемқорлыққа қарсы іс-қимыл туралы» Қазақстан Республикасы Заңының талаптарын сақтау мақсатында құқықтық оқытулар, іс-шаралар ұйымдастыру.
1.3. Қолданыстағы нормативтік құқықтық актілерге тұрақты түрде зерделеу жүргізіп, сыбайлас жемқорлық тәуекелдерін тудыратын сәйкессіздіктерді анықтау. 
 2. Сыбайлас жемқорлық құқық бұзушылықтар жасауға ықпал ететін себептер мен жағдайларды жою жөніндегі іс-шаралар жоспарын құру.

